stanford-oval/wikipedia huggingface dataset:
הגל השלישי של הפמיניזם
הגל השלישי בישראל

ההשפעה של הגל השלישי בישראל מאופיינת בהרחבת השיח הליברלי לשיח של פמיניזם רב תרבותי ופמיניזם פוסטקולוניאלי. הפמיניזם הישראלי, לפי הפמיניזם המזרחי, הוא בעל מאפיינים של פמיניזם ליברלי - מקדם זכויות אדם לכל הנשים במבט אוניברסלי ולא רואה את הנשים המשתייכות למסגרות תרבותיות אחרות, עניות. הפמיניזם המזרחי שואף לפעול למען העצמתן של נשים מזרחיות כנשים שיש להן היסטוריה חיצונית שבאה מתוך ארצות שונות ותרבויות שונות, היסטוריה פנימית כמזרחיות בישראל, נשים שיש להן משותף עם גברים מזרחיים, נשים תחת דיכוי רב ממדי המודחקות לשולי השוליים של מדינת ישראל. (הנרייט דהאן כלב, 2006)
ויקי שירן, אחת ההוגות המרכזיות של הפמיניזם המזרחי, כותבת במאמרה "לפענח את הכוח, לברוא עולם חדש":
"נשים אשכנזיות, לדוגמה, מתנהגות כמדכאות כלפי מזרחים ומזרחיות, אף כי הן עצמן חוות דיכוי על רקע מגדרי. הן מגיבות כשאר בני הקבוצה ההגמונית מפני שהן חלק בלתי נפרד ממנה והפנימו את דימוייה השיוכיים והמעמדיים, אך בעיקר, מפני שהן, כמו הגברים האשכנזים, נהנות מזכויות היתר והנכסים העודפים החברתיים שצברה קבוצת ההתייחסות שלהן... בחייה של פמיניסטית מזרחית מצטלבים דיכוי על רקע מגדרי, על רקע עדתי ולרוב גם על רקע מעמדי. לכן היא מוצאת את עצמה נאבקת בכמה חזיתות. מול הדיכוי הגברי, מול הדיכוי הגברי-מזרחי, מול הדיכוי העדתי של נשים וגברים אשכנזים ומול מדכאיה ועושקיה כבת המעמד הנמוך. בנוסף לזה, פמיניסטית מזרחית ערה גם למיקומה מתוקף היותה חלק מן הרוב היהודי המדכא את המיעוט הערבי-פלסטיני, נשים וגברים כאחד. כל אלה דורשים ממנה יכולת להבין תמונת עולם מורכבת, להתבונן בביקורתיות בעצמה ובמעשיה, לנוע בין קווי תפר של זהויות מתנגשות, ובעיקר, לברוא עולם חדש תוך קעקוע לא-אלים של העולם הישן המדכא."
ביקורת על הגל השלישי

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
ביקורת על הגל השלישי > מורדות ללא מטרה

שאלה אחת לגבי התקפות של הגל השלישי היא: איך הוא יכול להיות נקודת ציון על הציר המתמשך של פמיניזם בלי מטרה מרכזית? הגל הראשון נלחם למען זכות ההצבעה לנשים והשיג אותה. הגל השני השיג את הגישה לכוח העבודה ואת שוויון ההזדמנויות של נשים בו ואת סיום האפליה המינית החוקית. לגל השלישי אין אף מטרה מוצהרת שיכולה להיות מיוחסת אליו בלבד. בשל כך, פעמים רבות הוא נראה כהמשך של הגל השני. כמו כן אין בנמצא אף הגדרה של הגל השלישי היכולה להבדיל אותו מהגל השני. כינוי מדויק יותר לגל השלישי יכול להיות "הגל השני, חלק שני".[דרוש מקור]
ביקורת על הגל השלישי > חפיפה בין דורית

שאלה נוספת העולה מהופעתו של הגל השלישי קשורה לחפיפה בין הדורות של הפמיניזם. דור שלם של נשים הפריד בין הגל הראשון והשני. הגל השני והשלישי מתקיימים אחד על השני. הגל השלישי עוד לא נפרד מטביעות הרגל הפוליטיות והחברתיות של הגל השני. אמי ריצ'רדס (Amy Richards), אקטיביסטית וכותבת בולטת של הגל השלישי עונה לביקורת זו ומגדירה "התרבות הפמיניסטית של דור זה כגל שלישי משום שהיא ביטוי של התבגרות עם הפמיניזם" (Rowe-Finkbeiner 95). הפמיניסטיות של הגל השני גדלו כשהפוליטיקה הייתה התרבות, עם מאורעות כגון "רצח קנדי, מלחמת וייטנאם, זכויות אזרח וזכויות נשים; בעוד שהגל השלישי הנץ מתרבות שכללה פאנק-רוק, היפ-הופ, צרכנות ואינטרנט." (Richards 130). זהו הבדל גדול בין הגל השני והשלישי. הפמיניסטיות של הדור השלישי למדו והבינו תוך כדי התבגרותן רעיונות פמיניסטיים שהגיעו אליהם בזכות התרבות הפוליטית ואקטיביזם של הגל השני.
ראו גם

פמיניזם
הגל השני של הפמיניזם
אפליית נשים
הגל הרביעי של הפמיניזם
לקריאה נוספת

הנרייט דהאן כלב (2006) פמיניזם מזרחי, פוסט-קולוניאליזם וגלובליזציה, תרבות דמוקרטית (10), אוניברסיטת בר-אילן.
ויקי שירן (2002) לפענח את הכוח, לברוא עולם חדש, פנים: כתב עת לתרבות, חברה וחינוך (22).
Baumgardner,Jenifer Amy Richards (2000). Manifesta: Young women, Feminism, and the future. New York: Farrar, Straus, and Giroux.
Baumgardner,Jenifer Amy Richards (2005). Grassroots: A Field Guide For Feminist Activism. New York: Farrar, Straus, and Giroux.
Code, Lorraine (2000). Encyclopedia of feminist Theories. Routledge of Taylor and Francis Group.
Dekoven, Marianne (2006). Jouissance, Cyborgs, and Companion Species: Feminist Experiment". PMLA 121 (5) 1690-1696.
Ensler, Eve (2001). The Vagina Monoglogues. Virigo Press Ltd.
Findlen, Barbara, ed (1995). Listen Up! Voices From the Next Feminist Generation. Seal Press.
Gillis, Stacy; Gillian Howie & Rebecca Munford (2004), Third Wave Feminism: A Critical Exploration, Palgrave, ISBN 1-4039-1821-X
Henry, Astrid (2004). Not My Mother's Sister: Generational Conflict and Third-Wave Feminism. Indiana University Press. ISBN 0-253-21713-X.
Hernandez, Daisy; Bushra Reman (2002). Colonize This! Young Women of Color and Today's Feminism. Seal Press. ISBN 1-58005-067-0.
Heywood, Leslie; Jennifer Drake, ed (1997). Third Wave Agenda: Being Feminist, Doing Feminism. University of Minnesota Press. ISBN 0-8166-3005-4.
Jervis, Lisa; Andi Zeisler, ed (2006). Bitchfest. New York: Farrar, Straus, and Giroux.
Kinser, Amber (2004). "Negotiating space for/through Third-Wave Feminism". NWSA Journal 16 (3): 124-153.
Musico, Inga (2002). Cunt: A Declaration of Independence. California: Seal Press.
Musse, Fowzia (2004), at London, "Somalia-The Untold Story: The War Through the Eyes of Somali Women", War Crimes Against Girls and Women: 69-76
Rowe-Finkbeiner, Kristin (2004). The F-Word. Avalon Publishing Group. ISBN 1-58005-114-6.
Walker, Rebecca (1995). To Be Real: Telling the Truth and Changing the Face of Feminism. Anchor. ISBN 0-385-47262-5.
החבורה מרחוב בייקר

| --- | --- |

 מבוסס על:  שרלוק הולמס מאת ארתור קונאן דויל
 סוגה:  דרמת פשע ומסתורין
 ארץ מקור:  הממלכה המאוחדת 
 שפות:  אנגלית
 מספר עונות:  1 
 מספר פרקים:  8 
 הפקה
 חברת הפקה:  נטפליקס
 אורך פרק:  60 דק' 
 שידור
 תקופת שידור מקורית:  26 במרץ 2021 – הווה
 קישורים חיצוניים
 אתר רשמי
 דף התוכנית ב-IMDb
 
החבורה מרחוב בייקר (באנגלית: The Irregulars, בתרגום חופשי: החריגים) היא סדרת פשע טלוויזיונית אמריקאית בת עונה אחת, שעלתה לשידור ב"נטפליקס" ב-26 במרץ 2021. הסדרה מבוססת על ספריו של סר ארתור קונאן דויל, ובמרכזה חבורת פרחחים מרחוב בייקר העובדים עבור ד"ר ווטסון, ומצילים את לונדון מאלמנטים על-טבעיים.
שחקנים ודמויות

הנרי לויד-יוז בתפקיד שרלוק הולמס
רויס פירסון כדוקטור ווטסון
קלארק פיטרס כלינן מאר
הריסון אוסטרפילד - ליאופולד
ת'דאה גרהם בתור בי
דארסי שו כג'סי
איידן מקארדל בתפקיד המפקח לסטרייד
ג'וג'ו מקארי בתפקיד בילי
מקקל דייוויד כספייק
שילה אטים
הפקה

"לשרלוק הולמס הייתה קבוצה של ילדי רחוב שהוא היה משתמש בכדי לעזור לו לאסוף רמזים, אז הסדרה שלנו מספרת מה אם שרלוק היה עבריין מכור לסמים והילדים הם שפותרים את כל התיקים בזמן שהוא לוקח לעצמו את הקרדיט."
התסריטאי טום בידוול תיאר את התוכנית כ"פרויקט החלומות שלי והרעיון הוותיק ביותר שלי" והיא מנקודת מבט שונה על הולמס ועל יחסיו עם הפרחחים מרחוב בייקר.
צילומי התוכנית נערכו בבריטניה, כאשר ג'וני קנטון משמש כבמאי מוביל. הצילומים נערכו בסוף 2019 בליברפול ונמשכו עד מרץ 2020 כשהופסקו בעקבות מגפת הקורונה. עם זאת, בספטמבר 2020 הצילומים חודשו.
ביטול הסדרה

ב-4 במאי 2021 נמסר על ביטול הסדרה אחרי עונה אחת. זאת, על אף שבסוף חודש אפריל הסדרה נכללה ברשימת עשר הסדרות הנצפות ביותר של "נטפליקס", והקדימה אף את "הפלקון וחייל החורף".
הערות שוליים

↑  טריילר
↑  "Variety Announces 10 Brits to Watch for 2020". Variety. 17 בדצמבר 2019. נבדק ב-20 בדצמבר 2019. {{cite web}}:  (עזרה)
↑  "Adapting Watership Down for BBC One". BBC. 18 בדצמבר 2018. נבדק ב-20 בדצמבר 2019. {{cite web}}:  (עזרה)
↑  Carr, Flora (20 בדצמבר 2018). "Netflix is planning a new Sherlock Holmes series called The Irregulars". Radio Times. נבדק ב-20 בדצמבר 2019. {{cite web}}:  (עזרה)
↑  Netflix’s new Sherlock Holmes series ‘The Irregulars’ has resumed filming
↑  White, Peter (May 4, 2021). ‘The Irregulars’: Sherlock Holmes Detective Drama Canceled At Netflix. deadline Hollywood. Retrieved May 5, 2021
| סדרת שרלוק הולמס מאת ארתור קונאן דויל |
| --- | --- | --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |  |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |  |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |  |
| דמויות משנה | איירין אדלר • סבסטיאן מורן • מרי מורסטן • דמויות נוספות |  |
| שונות | רחוב בייקר 221 ב' • מוזיאון שרלוק הולמס |  |
| עיבודים נבחרים | סרטים: שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2 • אנולה הולמס 3   סדרות: זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס וסילי ליוואנוב: הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)   רוברט דאוני ג'וניור: שרלוק הולמס (סרט, 2009) • שרלוק הולמס: משחק הצללים • שרלוק הולמס 3   משחקי וידאו: שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |  |
הארי'ז בר

| --- | --- |

 מידע כללי
 סוג:  בר 
 כתובת:  Calle Vallaresso 1323 
 מיקום:  ונציה 
 מדינה:  איטליה 
 מייסדים:  Giuseppe Cipriani 
 הקמה ובנייה
 תקופת הבנייה:  ?–1931
 תאריך פתיחה רשמי:  31 במאי 1931 
 קואורדינטות:  45°25′57″N 12°20′14″E﻿ / ﻿45.4325°N 12.337222222222°E﻿ / 45.4325; 12.337222222222
 אתר רשמי
  (למפת ונציה מוגדלת) הארי'ז בר(למפת ונציה רגילה) הארי'ז בר he
 
חזית הבר
הארי'ז בר או הארי'ס בר (באנגלית: Harry's Bar - הבר של הארי) הוא בר ומסעדה בוונציה שבאיטליה.
היסטוריה

הבר נפתח בשנת 1931 על ידי ג'וזפה צ'יפריאני במימונו של הארי פיקרינג. פיקרינג היה בוסטוני עשיר אשר בילה בוונציה ובה פגש את צ'יפריאני שעבד כמוזג משקאות בבית המלון בו לן פיקרינג. כאשר משפחתו של פיקרינג גילתה כי הוא מבזבז את רוב כספו על שתייה, היא סגרה את חשבונותיו. כאשר אזל כספו של פיקרינג הלווה לו צ'יפריאני 10,000 לירות איטלקיות. כשנתיים לאחר מכן שב פיקרינג למלון והשיב לצ'יפריאני 50,000 לירטות - החזרת החוב וסכום נוסף על מנת שצ'יפריאני יוכל לפתוח בר עצמאי אשר יקרא על שמו של פיקרינג ("הבר של הארי").
הבר היה מקום מפגש של אמריקאים ששהו בוונציה, ומקום השתייה הקבוע של ארנסט המינגוויי, ארטורו טוסקניני, גוליילמו מרקוני, צ'ארלי צ'פלין, טרומן קאפוטה, אורסון ולס, הברון פיליפ דה רוטשילד, הנסיכה אספסיה, נסיכת יוון, אריסטוטל אונאסיס, ברברה האטון, פגי גוגנהיים ווודי אלן.
הבר נודע גם במשקה הבליני ובמאכל הקרפצ'יו שהומצאו בו.
סניפים

בעקבות הצלחתו של הבר נפתחו סניפים שלו ברחבי העולם: בעיר ניו יורק שבארצות הברית נפתחו כמה סניפים, שהידוע בהם נמצא ברחוב 42 במנהטן. בבואנוס איירס נפתחו שלושה סניפים. כמו כן בבעלות משפחת צ'יפריאני רשת חנויות מזון.
המנון אינדונזיה

| --- | --- |

 מדינה:  אינדונזיה אינדונזיה
 שפה:  אינדונזית
 מילים:  ו. ר. סופרטמן
 לחן:  ו. ר. סופרטמן / יוזף קלבר
 תאריך מעמד רשמי:  1945
 
ההמנון הלאומי של אינדונזיה שימש כהמנון התנועה הלאומית האינדונזית שלחמה בשלטון ההולנדי, למן השמעתו ב-28 באוקטובר 1928 בטקס "סומפאה פמודא", שמשמעו במלאית "שבועת הצעירים", על ידי ואגה רודולף סופראתמאן. עם הכרזת העצמאות ב-17 באוגוסט 1945, אומץ השיר כהמנון של אינדונזיה. בשנת 1950 עיבד יוזף קלבר את לחנו של ההמנון לטובת התזמורת הפילהרמונית. עיבוד זה מושמע לעיתים קרובות במסגרות רשמיות ולא רשמיות.
מילות השיר

| תרגום לעברית | אינדונזית |
| --- | --- |
אינדונזיה, ארץ מולדתי, הארץ בה שפכתי את דמי.  שם אני עומד ישר, היות הדרכת אמי.  אינדונזיה לאומיותי, אומתי ומולדתי.  הבה נקרא: "אינדונזיה מאוחדת!"  תחי ארצי, תחי מדינתי,  אומתי, עמי, כולם.  עוררו רוחכם, עוררו גופכם  בשביל אינדונזיה הגדולה!    פזמון:  אינדונזיה הגדולה! עצמאית עצמאית,  ארצי, מדינתי אשר אני אוהב!  אינדונזיה הגדולה! עצמאית עצמאית,  תחי אינדונזיה הגדולה!    אינדונזיה, ארץ דגולה, ארצנו העשירה.  שם אמצא לנצח נצחים.  אינדונזיה, ארץ שריד, שריד של כולנו.  הבה נתפלל: אינדונזיה שמחה.  פוריה אדמתה פוריה רוחה,  אומתה, עמה, כולם.  הפנימו נשמתם, הפנימו דעתם  בשביל אינדונזיה הגדולה!    (פזמון)    אינדונזיה, ארץ מקודשת, ארצנו העל-טבעית.  שם אני עומד, כשומר, אדאג לאמי האמיתית.  אינדונזיה, ארץ מאירה, ארץ אשר אהבתי.  הבה נדּוֹר, "אינדונזיה נצחית!"  ברוכים הם עמה ובניה,  כל אייה, וימיה,  התקדמי התפתחותה, התקדמי הדרכתה  למען אינדונזיה הגדולה.    (פזמון): Indonesia, tanah airku, tanah tumpah darahku.  Di sanalah aku berdiri, jadi pandu ibuku.  Indonesia, kebangsaanku, bangsa dan tanah airku.  Marilah kita berseru, "Indonesia bersatu!"  Hiduplah tanahku, hiduplah neg'riku,  Bangsaku, rakyatku, semuanya.  Bangunlah jiwanya, bangunlah badannya  Untuk Indonesia Raya!    Refrein:  Indonesia Raya, merdeka, merdeka  Tanahku, neg'riku yang kucinta.  Indonesia Raya, merdeka, merdeka  Hiduplah Indonesia Raya!    Indonesia tanah yang mulia, tanah kita yang kaya.  Disanalah aku berada untuk s'lama-lamanya.  Indonesia tanah pusaka, P'saka kita semuanya.  Marilah kita mendoa, "Indonesia bahagia!"  Suburlah tanahnya, suburlah jiwanya,  Bangsanya, rakyatnya, semuanya.  Sadarlah hatinya, Sadarlah budinya  Untuk Indonesia Raya!    (Refrein)    Indonesia, tanah yang suci, tanah kita yang sakti.  Di sanalah aku berdiri, Jaga ibu sejati.  Indonesia, tanah berseri, tanah yang aku sayangi.  Marilah kita berjanji, "Indonesia abadi!"  S'lamatlah Rakyatnya, S'lamatlah putranya,  Pulaunya, lautnya, semuanya.  Majulah negrinya, majulah pandunya  Untuk Indonesia Raya!    (Refrein)
ראו גם

דגל אינדונזיה
סמל אינדונזיה
המנון אל סלוודור

| --- | --- |

 מדינה:  אל סלוודור אל סלוודור
 שפה:  ספרדית
 מילים:  חוסה חואן
 לחן:  חואן אבארל
 תאריך מעמד רשמי:  1879
 ‏האזנהקובץ:El Salvador National Anthem.ogg‏Ⓘ‏
 
ההמנון הלאומי של אל סלוודור  (בספרדית: Himno Nacional de El Salvador) נכתב על ידי הגנרל חוסה חואן, ומנגינתו הולחנה על ידי האיטלקי חואן אבארל בשנת 1856. ההמנון אומץ ב-15 בספטמבר 1879, והוכר רשמית ב-11 בדצמבר 1953 על ידי הממשלה.
באירועי ספורט וטקסים דיפלומטיים רשמיים נהוג לרוב לנגן את הפזמון של ההמנון בלבד.
מילות ההמנון

| תרגום לעברית | ספרדית |
| --- | --- |
פזמון:  נצדיע למולדת, בגאווה  להיקרא ילדיה  הבה נישבע בחיינו באומץ  נקדיש את חיינו ללא לאות למענה    בית ראשון:  השלום יוביל לאושר אמיתי  אל סלבדור חלמה תמיד באופן אצילי.  להשיג מטרה זו כי היא הייעוד הנצחי שלה,  השמירה על יעד זה, היא התהילה הגדולה שלה.  עם אמונה בלתי מעורערת בדרכנו  היא שואפת למלא  ולהגשים את הייעוד שלה:  ולהשיג עתיד שכולו טוב.  מכשול איתן שומר עליה  מהתנגשות עם חוסר נאמנות נתעבת,  מהיום בו הדגל שלה נישא גבוה,  נכתב בדמם: חופש!    (פזמון)    בית שני:  החופש הוא הנחת היסוד אשר מובילה אותה;  אלפי פעמים היא הגנה על זכות זו,  פעמים רבות דחתה בתוקף   את כוחה של שנאה ורודנות מחרידים.  ההיסטוריה שלה הייתה עקובה מדם ועצובה,  אולם באותו הזמן גם נשגבת וזוהרת,  מקור פאר לגיטימי  ולקח רב ערך לגאווה ספרטנית.  לא ניתן להכחיש את הגבורה המולדת שלה  בכל אדם קיים הגיבור האלמותי  אשר יודע כיצד לשמור על  ערכי הגבורה הוותיקים והנודעים שלה    (פזמון)    בית שלישי:  כולם מסורים ונאמנים  למסורת של הלהט המלחמתי  אשר באמצעותה תמיד הושגה התהילה  על ידי שמירת כבוד המולדת.  כיבוד זכויותיהם של האחרים  וביסוס מעשיה על היושר והצדק  הם בשבילה, ללא תחבולות מגונות,  השאיפה התמידית.  ובאופן עיקש היא ממשיכה  לשמר על המאמצים הללו  להילחם בנחישות בקרב;  כי האושר שלה טמון בשלום.    (פזמון): Coro:  Saludemos la patria orgullosos   De hijos suyos podernos llamar;   Y juremos la vida animosos,   Sin descanso a su bien consagrar.     PRIMERA ESTROFA   De la paz en la dicha suprema,   Siempre noble soñó El Salvador;   Fue obtenerla su eterno problema,   Conservarla es su gloria mayor.   Y con fe inquebrantable el camino   Del progreso se afana en seguir   Por llenar su grandioso destino,   Conquistarse un feliz porvenir.   Le protege una férrea barrera   Contra el choque de ruin deslealtad,   Desde el día que en su alta bandera   Con su sangre escribió: ¡LIBERTAD!     (Coro)    SEGUNDA ESTROFA   Libertad es su dogma, es su guía   Que mil veces logró defender;   Y otras tantas, de audaz tiranía   Rechazar el odioso poder.   Dolorosa y sangrienta es su historia,   Pero excelsa y brillante a la vez;   Manantial de legítima gloria,   Gran lección de espartana altivez.   No desmaya en su innata bravura,   En cada hombre hay un héroe inmortal   Que sabrá mantenerse a la altura   De su antiguo valor proverbial.     (Coro)    TERCERA ESTROFA:   Todos son abnegados, y fieles   Al prestigio del bélico ardor   Con que siempre segaron laureles   De la patria salvando el honor.   Respetar los derechos extraños   Y apoyarse en la recta razón   Es para ella, sin torpes amaños   Su invariable, más firme ambición.   Y en seguir esta línea se aferra   Dedicando su esfuerzo tenaz,   En hacer cruda guerra a la guerra:   Su ventura se encuentra en la paz.    (Coro)
ראו גם

דגל אל סלוודור
סמל אל סלוודור
הודו במשחקים הפאראלימפיים

הודו השתתפה לראשונה במשחקים הפאראלימפיים בתל אביב (1968). לאחר שתי השתתפויות, נעדרה הודו משתי אולימפיאדות, והחל מהמשחקים הפאראלימפיים ניו יורק וסטוק מנדוויל (1984) משתתפת במשחקים דרך קבע. במשחקי החורף לא נטלה הודו חלק מעולם.
היסטוריה

במדליה הפאראלימפית הראשונה זכתה הודו במשחקים הפאראלימפיים היידלברג (1972) כאשר השחיין פטקאר זכה במדליית הזהב במקצה ל-50 מטרים בסגנון חופשי (קטגוריה 3) כשקבע שיא עולם של 37.331 שניות.
לאחר שנעדרו משני משחקים הפאראלימפיים, חזרה הודו והשתתפה במשחקים הפאראלימפיים ניו יורק וסטוק מנדוויל (1984). במשלחת בלט האתלט ג'וגינדר סין בדי שזכה במדליית הכסף בהדיפת כדור ברזל (קטגוריה L6) עם תוצאה של 10.08 מטרים, במדליית ארד בהטלת כידון עם 34.18 מטרים, ובמדליית ארד נוספת בזריקת דיסקוס עם תוצאה של 28.16 מטרים.
המשלחת ההודית נאלצה לחכות עד המשחקים הפאראלימפיים אתונה (2004) בטרם זכתה במדליה פאראלימפית נוספת. באתונה זכתה הודו במדליית זהב בהטלת כידון ומדליית ארד בהרמת כוח.
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים תל אביב (1968): 0
| המשחקים הפאראלימפיים היידלברג (1972) | 1 | 0 | 0 | 1 |
| המשחקים הפאראלימפיים ניו יורק וסטוק מנדוויל (1984) | 0 | 2 | 2 | 4 |
המשחקים הפאראלימפיים סיאול (1988): 0
המשחקים הפאראלימפיים ברצלונה (1992): 0
המשחקים הפאראלימפיים אטלנטה (1996): 0
המשחקים הפאראלימפיים סידני (2000): 0
| המשחקים הפאראלימפיים אתונה (2004) | 1 | 0 | 1 | 2 |
המשחקים הפאראלימפיים בייג'ינג (2008): 0
| המשחקים הפאראלימפיים לונדון (2012) | 0 | 1 | 0 | 1 |
| המשחקים הפאראלימפיים ריו דה ז'ניירו (2016) | 2 | 1 | 1 | 4 |
| המשחקים הפאראלימפיים טוקיו (2020) | 5 | 8 | 6 | 19 |
| סה"כ | 9 | 12 | '10 | 31 |
ראו גם

הודו במשחקים האולימפיים
הודו במשחקים האולימפיים לנוער
הערות שוליים

↑  Heidelberg 1972 Paralympic Games Swimming Men's 50 m Freestyle 3
↑  New York / Stoke Mandeville 1984 Paralympic Games Athletics Men's Shot Put L6
↑  New York / Stoke Mandeville 1984 Paralympic Games Athletics Men's Javelin L6
↑  New York / Stoke Mandeville 1984 Paralympic Games Athletics Men's Discus L6
דרן ויליאמס

| --- | --- |

 לידה:  26 ביוני 1984 (בן 40) פארקרסבורג שבוירג'יניה המערבית
 עמדה:  רכז
 גובה:  1.91 מטר
 מספר:  8
 מכללה:  אוניברסיטת אילינוי
 דראפט:  בחירה מספר 3, 2005 יוטה ג'אז
 קבוצות כשחקן
 2005–2011   2011–2015   2011   2015–2017   2017:  יוטה ג'אז   ניו ג'רזי/ברוקלין נטס   בשיקטש   דאלאס מאבריקס   קליבלנד קאבלירס
 הישגים כשחקן
 חמישיית העונה השנייה (2008, 2010)   חמישיית הרוקיז הראשונה (2006)   3 בחירות למשחק האולסטאר (2010–2012)
דרן מייקל ויליאמס (באנגלית: Deron Michael Williams, נהגה /ˈdɛrən/‏ - DARE-in; נולד ב-26 ביוני 1984 בפרקרסברג שבווירג'יניה המערבית) הוא כדורסלן עבר אמריקאי ששיחק בעמדת הרכז. גובהו של ויליאמס הוא 1.91 מטר.
ביוגרפיה

ויליאמס שיחק בצעירותו בקבוצת הכדורסל של אוניברסיטת אילינוי. בשנת 2005 הוביל ויליאמס את אילינוי לגמר טורניר אליפות המכללות, שם הפסידה קבוצתו בהפרש של נקודה אחת. לאחר מכן הוא החליט להירשם לדראפט ה-NBA כיוון שהיה בעל סיכויים טובים להיבחר במקום גבוה, ונבחר על ידי יוטה ג'אז במקום השלישי. בדראפט זה נבחר אחריו כריס פול דבר שהוביל להשוואות רבות בין שני הרכזים.
ביוגרפיה > יוטה ג'אז

בתחילת דרכו הוא לא זכה לדקות משחק רבות, אך בהמשך הפך לרכז הבכיר של יוטה והשיג ממוצעים של 10.8 נקודות ו-4.5 אסיסטים בעונתו הראשונה. הוא זכה להיבחר לחמישיית הרוקיז של העונה וכמעט זכה בתואר רוקי השנה ב-NBA. גם בשנים הבאות המשיך להפגין יכולת משחק טובה במדי יוטה, וב-2008 אף זכה בבחירה לחמישייה השנייה של העונה.
בקיץ 2008 שיחק ויליאמס עם נבחרת ארצות הברית בטורניר הכדורסל של אולימפיאדת בייג'ינג, והיה שותף לזכייה במדליית הזהב.
ביוגרפיה > ניו ג'רזי/ברוקלין נטס

ב-10 פברואר התפטר מאמן היוטה ג'אז מזה 23 שנה, ג'רי סלואן, ככל הנראה בעקבות סכסוך מתמשך עם ויליאמס. ב-23 בפברואר 2011 ויליאמס נשלח בטרייד לניו ג'רזי נטס בתמורה לדווין האריס, דריק פייבורס ושתי בחירות דראפט עתידיות.
בקיץ 2012, בשיא פריחתו בקבוצה, חתם דרן על חוזה לחמש שנים בברוקלין בסכום של 27.5 מיליון דולר. החל מאותה עונה דרן הראה יכולות חלשות על המגרש והוחלט לשחרר אותו לאחר שלוש עונות נוספות. בהמשך פורסם כי הקבוצה נדרשה לשלם לו את השכר המלא שהובטח לו בחוזה למשך שנתיים נוספות אף על פי שלא שיחק בקבוצה.
ביוגרפיה > בשיקטש

ב-2011, בשל שביתת השחקנים ב-NBA, חתם בקבוצה הטורקית בשיקטש.
ביוגרפיה > דאלאס מאבריקס

ב-2015 חתם ויליאמס בדאלאס מאבריקס לשלוש שנים.
ביוגרפיה > קליבלנד קאבלירס

ב-2017 חתם ויליאמס בקליבלנד קאבלירס אך שוחרר במהלך העונה.
סטטיסטיקת קריירה

נכון לסוף עונת 2016/2017‏
סטטיסטיקת קריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2002/2003 | אילינוי | 32 | 30 | 27.1 | 0.426 | 0.354 | 0.533 | 3.0 | 4.5 | 1.4 | 0.2 | 6.3 |
| 2003/2004 | אילינוי | 30 | 29 | 33.9 | 0.408 | 0.394 | 0.787 | 3.2 | 6.2 | 1.0 | 0.3 | 14.0 |
| 2004/2005 | אילינוי | 39 | 39 | 33.7 | 0.433 | 0.364 | 0.677 | 3.6 | 6.8 | 1.0 | 0.2 | 12.5 |
| קריירה |  | 101 | 98 | 31.7 | 0.422 | 0.374 | 0.685 | 3.3 | 5.9 | 1.1 | 0.2 | 11.0 |
סטטיסטיקת קריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005/2006 | יוטה | 80 | 47 | 28.8 | 0.421 | 0.416 | 0.704 | 2.4 | 4.5 | 0.8 | 0.2 | 10.8 |
| 2006/2007 | יוטה | 80 | 80 | 36.9 | 0.456 | 0.322 | 0.767 | 3.3 | 9.3 | 1.0 | 0.2 | 16.2 |
| 2007/2008 | יוטה | 82 | 82 | 37.3 | 0.507 | 0.395 | 0.803 | 3.0 | 10.5 | 1.1 | 0.3 | 18.8 |
| 2008/2009 | יוטה | 68 | 68 | 36.8 | 0.471 | 0.310 | 0.849 | 2.9 | 10.7 | 1.1 | 0.3 | 19.4 |
| 2009/2010 | יוטה | 76 | 76 | 36.9 | 0.469 | 0.371 | 0.801 | 4.0 | 10.5 | 1.3 | 0.2 | 18.7 |
| 2010/2011 | יוטה | 53 | 53 | 37.9 | 0.458 | 0.345 | 0.853 | 3.9 | 9.7 | 1.2 | 0.2 | 21.3 |
| 2010/2011 | ניו ג'רזי | 12 | 12 | 38.0 | 0.349 | 0.271 | 0.793 | 4.6 | 12.8 | 1.3 | 0.3 | 15.0 |
| 2011/2012 | ניו ג'רזי | 55 | 55 | 36.3 | 0.407 | 0.336 | 0.843 | 3.3 | 8.7 | 1.2 | 0.4 | 21.0 |
| 2012/2013 | ברוקלין | 78 | 78 | 36.4 | 0.440 | 0.378 | 0.859 | 3.0 | 7.7 | 1.0 | 0.4 | 18.9 |
| 2013/2014 | ברוקלין | 64 | 58 | 32.2 | 0.450 | 0.366 | 0.801 | 2.6 | 6.1 | 1.5 | 0.2 | 14.3 |
| 2014/2015 | ברוקלין | 68 | 55 | 31.1 | 0.387 | 0.386 | 0.834 | 3.5 | 6.6 | 0.9 | 0.3 | 13.0 |
| 2015/2016 | דאלאס | 65 | 63 | 32.4 | 0.414 | 0.344 | 0.869 | 2.9 | 5.8 | 0.9 | 0.2 | 14.1 |
| 2016/2017 | דאלאס | 40 | 40 | 29.3 | 0.430 | 0.348 | 0.821 | 2.6 | 6.9 | 0.6 | 0.1 | 13.1 |
| 2016/2017 | קליבלנד | 24 | 4 | 20.3 | 0.463 | 0.415 | 0.840 | 1.9 | 3.6 | 0.3 | 0.3 | 7.5 |

| קריירה |  | 845 | 771 | 34.2 | 0.445 | 0.357 | 0.822 | 3.1 | 8.1 | 1.0 | 0.2 | 16.3 |
| אולסטאר |  | 3 | 0 | 21.3 | 0.552 | 0.500 | 0.000 | 2.3 | 5.7 | 2.0 | 0.7 | 13.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד